A **Kalocsa Város Önkormányzata**, mint Ajánlatkérő által indított:

„**Bem Apó Utcai Tagóvoda energetikai felújítása, korszerűsítése” című pályázat keretében a Kalocsa Város Óvodája és Bölcsődéje Bem Apó Utcai Tagóvodája épületének energetikai felújítási, korszerűsítési munkái**”

megnevezésű közbeszerzési eljárás:

**AJÁNLATTÉTELI FELHÍVÁSA**

**1./ a) Ajánlatkérő neve, elérhetősége:**

Neve: Kalocsa Város Önkormányzata

címe: 6300 Kalocsa, Szent István király út 35.

képviseli: dr. Bálint József Miklós polgármester

Telefonszám: 78/601-300

Telefaxszám: 78/462-375

E-mail: fejlesztes@kalocsa.hu, varos@kalocsa.hu

Honlap: [www.kalocsa.hu](http://www.kalocsa.hu)

**1./ b) Ajánlatkérő nevében eljáró szervezet:**

Neve: ÉPINBER Kft.

címe: 6000 Kecskemét, Csányi János krt. 12.

képviseli: Györgyi Károly

Telefonszám: 76/481-180

Telefaxszám: 76/416-523

E-mail: epinber@externet.hu

Felelős akkreditált közbeszerzési szaktanácsadó, lajstrom szám: 00560

**2./ A közbeszerzési eljárás fajtája:** A közbeszerzésekről szóló 2015. évi CXLIII. törvény (a továbbiakban: Kbt.) Harmadik Rész XVII. fejezet 115. §. (1)-(2-4)(6-7) bekezdései szerinti hirdetmény nélküli tárgyalásos nemzeti közbeszerzési eljárás.

**3./ A közbeszerzés tárgya, mennyisége (feladat megjelölése):**

**Tárgy:** Vállalkozási szerződés „Bem Apó Utcai Tagóvoda energetikai felújítása, korszerűsítése” című pályázat keretében a Kalocsa Város Óvodája és Bölcsődéje Bem Apó Utcai Tagóvodája épületének energetikai felújítási, korszerűsítési munkáinak elvégzésére.

**CPV kód:** 45.00.00.00 -7 Építési munkák

**Mennyisége:**

Összes nettó alapterület: 527,65 m2

Homlokzati felületképzés, színezés lábazat: 83 m2

Homlokzati felületképzés, hőszigeteléssel, színezés: 570 m2

Lapostető csapadékvíz vízszigetelés és hőszigetelési munkák: 366 m2

Nyílászáró csere: 48 db

Új fűtési rendszer kiépítése, 2 db fali kazán és 1 db szivattyú, új acéllemez lapradiátorok stb.

További mennyiségeket a kiviteli tervdokumentáció tartalmazza.

**4./ A dokumentáció rendelkezésre bocsátásának módja:**

Ajánlatkérő az ajánlati felhívást, ajánlati dokumentációt elektronikusan megküldi a felkérésére kerülő Ajánlattevők részére. A papír alapú és elektronikus (CD-n) tervdokumentációt Kalocsa Város Önkormányzatnál (6300 Kalocsa, Szent István király út 35.) lehet átvenni Gönczöl Gabriellánál.

**5./ A szerződés meghatározása:** Vállalkozási szerződés

**6./ A szerződés időtartama vagy a teljesítési határideje:** A munkaterület átadást követő naptól számított 10 hét.

**7./ A teljesítés helye:** 6300 Kalocsa, Bem Apó utca 15. Hrsz. 1596

**8./ Az ellenszolgáltatás teljesítésének feltételei, hivatkozás a vonatkozó jogszabályokra:**

 Az ajánlatkérés, a szerződéskötés és a kifizetések pénzneme: HUF

Ajánlatkérő – a Kbt. 135. §. (7) bekezdésében foglaltaknak megfelelően – előleget biztosít a tartalékkeret nélküli nettó vállalási összegre vetített 5% erejéig. Az előleg igénybevételéhez előleg-visszafizetési biztosíték nyújtása nem szükséges.

Az előleggel a végszámlában köteles nyertes Ajánlattevő elszámolni.

Számlázási lehetőség: Ütemezés szerint 1 db részszámla és 1 db végszámla nyújtható be, a számlák benyújtása az alábbiak szerint:

1.részszámla 50%-os teljesítést követően a nettó vállalási díj 50%-áról

Végszámla: 100%-os teljesítést követően a nettó vállalási díj 50%-áról.

A végszámla a sikeres műszaki átadás-átvétel lezárását követően nyújtható be.

Nyertes Ajánlattevő a Műszaki ellenőr által igazolt 50%-os műszaki készültségnél nyújthat be részszámlát, valamint a 100%-os műszaki készültség (sikeres műszaki átadás-átvétel) esetén nyújthatja be végszámláját. A számla a műszaki ellenőr által igazolt tényleges teljesítés értékének megfelelő összegben kerülhet kiállításra. Késedelmes fizetés esetén Ajánlatkérő Polgári Törvénykönyvről szóló 2013. évi V. törvény (továbbiakban: Ptk) 6:155 § szerinti mértékű és a késedelem időtartamához igazodó késedelmi kamatot fizet.

A számlák kifizetése:

* a Kbt. 135. § (1)-(3), (5)-(7) bekezdése,
* a Ptk. 6:130. § (1)-(2) bekezdése, alvállalkozó igénybevétele esetén a 322/2015. (X.30.) Korm. rendelet 32/A §-a,
* a 322/2015. (X.30.) Korm. rendelet 30-31. §-a szerinti történik figyelemmel az általános forgalmi adóról szóló 2007. évi CXXVII. törvényben foglaltakra.

Ajánlatkérő felhívja az Ajánlattevők figyelmét az adózás rendjéről szóló törvény (Art.) 36/A §-ára.

Felhívjuk Ajánlattevők figyelmét, hogy a Kbt. 138. § (1) bekezdésének megfelelően az alvállalkozói teljesítés összesített aránya nem haladhatja meg a szerződés értékének 65%-át. A részletes fizetési feltételeket a szerződéstervezet tartalmazza.

**9./ A szerződést biztosító mellékkötelezettségek:**

 **Késedelmi kötbér:**

Késedelmi kötbér mértéke a teljes nettó vállalkozói díj minimum 0,1%-a naponta maximum 1%-a naponta, és a késedelem teljes időtartamára számítódik.

**Meghiúsulási kötbér:**

Vállalkozó a Szerződés teljesítésének meghiúsulása esetén a meghiúsulási kötbért tartozik Megrendelőnek fizetni, mértéke a szerződés szerinti, tartalékkeret és ÁFA nélkül számított vállalkozási díj 20%-a, azaz húsz százaléka.

Ajánlatkérő a kötbérek tekintetében felhívja Ajánlattevők figyelmét a Ptk. 6:186. § (1) és (3) bekezdésében foglaltakra.

**10./ Részekre történő ajánlattétel:** Nem megengedett.

**11./ Elfogadhatók-e változatok (alternatív ajánlat)?** Nem

**12./ Az ajánlatok értékelési szempontja:** Az összességében legelőnyösebb ajánlat a következő részszempontok alapján

**Szempont Súlyszám**

Egyösszegű nettó ajánlati ár (nettó Ft) 50

Késedelmi kötbér (%/nap) 50

Az összességében legelőnyösebb ajánlat kiválasztásának értékelési szempontja esetén az

ajánlatok részszempontok szerinti tartalmi elemek értékelése során adható pontszám alsó és felső határa:

A részszempontok szerinti tartalmi elemek értékelése során adható minimális pontszám 1 (egy), a maximális pontszám 10 (tíz).

Az összességében legelőnyösebb ajánlat kiválasztásának értékelési szempontja esetén a

módszer (módszerek) ismertetése, amellyel az ajánlatkérő megadja a ponthatárok közötti pontszámot:

Mindkét rész vonatkozásában:
Abban az esetben, ha az alacsonyabb érték a kedvezőbb:
P = (A legjobb / A vizsgált) \* (P max - P min) + P min
Abban az esetben, ha a magasabb érték a kedvezőbb:
P = (A vizsgált / A legjobb) \* (P max - P min) + P min
ahol
P: a vizsgált ajánlati elem adott szempontra vonatkozó pontszáma
P max: a pontskála felső határa
P min: a pontskála alsó határa
A legjobb: a legelőnyösebb ajánlat tartalmi eleme
A vizsgált: a vizsgált ajánlat tartalmi eleme.

Részszempontonként:
1. Részszempont: Nettó ajánlati ár: Ajánlatkérő az 5 % tartalékkeretet is magában foglaló nettó ajánlati árat értékeli és hasonlítja össze. A legalacsonyabb összegű nettó ajánlati árat tartalmazó ajánlat kapja a maximális 10 pontot, a többi ajánlat ehhez képest a fordított arányosítás módszerével kap pontszámot.
2. Részszempont: Késedelmi kötbér napi mértéke: a teljes nettó vállalkozói díj minimum 0,1%-a naponta maximum 1%-a naponta tehet ajánlatot. A 0,1 % napi kötbért el nem érő vállalást tartalmazó ajánlatok érvénytelenek. A 1 % feletti kötbér vállalást tartalmazó ajánlat nem érvénytelen, azonban azokat ajánlatkérő egyöntetűen 1 %-ként értékeli. A legmagasabb mértékű kötbér vállalást tartalmazó ajánlat kapja a maximális 10 pontot, a többi ajánlat pontszáma ehhez viszonyítva egyenes arányosítás módszerével kap pontszámot. A késedelmi kötbér mértékét legfeljebb két tizedesjegyig kell megadni.

**13./ A kizáró okok és a megkövetelt igazolási módok:**

A kizáró okok felsorolása:

* Az eljárásban nem lehet ajánlattevő (közös ajánlattevő), alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében foglalt kizáró okok fennállnak.
* Ajánlatkérőnek a Kbt. 74. § (1) bekezdés b) pontja alapján az eljárásból ki kell zárnia az olyan ajánlattevőt, alvállalkozót, az alkalmasság igazolásában résztvevő gazdasági szereplőt, akivel szemben a fent meghatározott kizáró okok az eljárás során következnek be.

Az igazolási módok felsorolása és rövid leírása:

* Ajánlattevőnek (közös ajánlattevőnek) az ajánlatában a Kbt. 62. § (1) és (2) bekezdésben foglalt kizáró okok fenn nem állását a Kbt. 114. § (2) bekezdése, valamint a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X.30.) Korm. rendelet 17. § rendelkezései szerint kell igazolnia.
* Ajánlattevőnek (közös ajánlattevőnek) a Kbt. 67. § (4) és a bekezdése alapján ajánlatában köteles nyilatkozni arról, hogy a szerződés teljesítéséhez nem vesz igénybe a 62. § (1) és (2) bekezdése szerinti kizáró okok hatálya alá eső alvállalkozót, valamint az általa alkalmasságának igazolására igénybe vett más szervezet nem tartozik az 62. § (1) és (2) bekezdése szerinti kizáró okok hatálya alá.
* A kizáró okok igazolására benyújtott nyilatkozatokkal kapcsolatban felhívjuk Ajánlattevők figyelmét, hogy ajánlattevőknek olyan nyilatkozatot kell csatolniuk, amely nem régebbi keltezésű jelen eljárást megindító felhívás feladásának napjánál.

**14./ Az alkalmassági követelmények, az alkalmasság megítéléséhez szükséges adatok és a megkövetelt igazolási mód:Pénzügyi, gazdasági alkalmasság:**

 Megkövetelt igazolási mód:

P1)

A 321/2015. (X.30.) Korm. rendelet 19. § (1) bekezdés b) pontja alapján a saját vagy jogelődje előző 2016. üzleti évre vonatkozó számviteli jogszabályok szerinti beszámolójának meghatározott részei (eredmény kimutatás) vonatkozásában a Kbt. 67. § (1) bekezdés szerinti nyilatkozata a Kbt 114. § (2) bekezdése értelmében - amennyiben az a magyar nyelven rendelkezésre álló, elektronikus hatósági nyilvántartásból (http://e-beszamolo.kim.gov.hu/) nem hozzáférhető a 2016. üzleti évre - feltéve, hogy az ajánlattevő letelepedése szerinti ország joga előírja a beszámoló közzétételét.

Ajánlatkérő felhívja ajánlattevő(k) figyelmét a bírálat során a Kbt. 69. § (4)-(7) bekezdésben

meghatározottak szerinti igazolások benyújtására.

Amennyiben az ajánlattevő nem rendelkezik beszámolóval a 2016. üzleti évre vonatkozóan, azért, mert az időszak után kezdte meg működését, akkor nyilatkozat a működésének ideje alatti, közbeszerzés tárgyából (épületgépészeti munkák) származó - általános forgalmi adó nélkül számított -árbevételéről.

A P1) alkalmassági követelmény esetében alkalmazható a 321/2015. (X.30.) Korm. rendelet 19. § (2)-(3) bekezdése.

A P1) pont esetében a Kbt. 65. § (7); valamint (8) bekezdése is alkalmazható az alkalmassági

minimum követelményeknek való megfelelés érdekében.

Minimum alkalmassági követelmény:

Az eljárásban alkalmatlan az ajánlattevő, ha:

P1) Alkalmatlan az ajánlattevő (közös ajánlattevő), ha a számviteli törvény szerinti éves beszámolói alapján a saját vagy jogelődjének a mérleg szerint eredménye az eljárást megindító felhívás feladását megelőző lezárt 2016. üzleti évben negatív volt.

(A 321/2015. (X.30.) Korm. rendelet 19. § (2) bekezdés szerinti esetben - azaz, ha az ajánlattevő azért nem rendelkezik beszámolóval az ajánlatkérő által előírt teljes időszakban, mert az időszak kezdete után kezdte meg működését - az ajánlattevő alkalmatlan, ha működésének ideje alatt energetikai felújítás és korszerűsítés (nyílászáró csere, homlokzat hőszigetelés, fűtés korszerűsítés stb.) munkákból - általános forgalmi adó nélkül számított – árbevétele nem éri el a nettó 25.000.000,- Ft-ot.

Az együttes megfelelés a P1) pontban előirt alkalmassági minimumkövetelmény esetében akként értelmezhető, hogy a közös ajánlattevők legalább egyikének teljes mértékben meg kell felelnie az előírt alkalmassági minimumkövetelménynek, tekintettel arra, hogy a P1) pontban előirt gazdasági és pénzügyi alkalmassági feltételek személyhez kötötten értelmezhetők.

**Műszaki, szakmai alkalmasság:**

 Megkövetelt igazolási mód:

M1) Ajánlattevő, adott esetben a kapacitást rendelkezésre bocsátó szervezet a Kbt. 114. § (2)

bekezdése értelmében - közbeszerzési részenként külön-külön - a Kbt. 67. § (1) bekezdése szerinti nyilatkozat benyújtására köteles, mely szerint megfelel az előírt alkalmassági követelmény(ek)nek. Az alkalmasság igazolása tekintetében a Kbt. 69. §-a szerinti ajánlatkérői felhívásra az alábbiak szerint történik:

A 321/2015. (X.30.) Korm. rendelet 21. § (2) bekezdés a) pontja alapján az eljárást megindító

felhívás feladásától visszafelé számított 5 év jelentősebb, műszaki átadás-átvétellel lezárt, a közbeszerzés tárgya szerinti **épület energetikai felújítási, korszerűsítési munkáinak** ismertetése a 321/2015. (X.30.) Korm. rendelet 23. § alapján a szerződést kötő másik fél által adott igazolással.

Az igazolás tartalmazza legalább a következő adatokat:

- a referencia tárgyát (az elvégzett munka rövid ismertetését oly módon, hogy abból az

alkalmassági minimum-követelményeknek való megfelelés egyértelműen megállapítható legyen);

- az ellenszolgáltatás összegét (adott teljesítés %-os mértékét közös teljesítés esetén);

- a teljesítés idejét és helyét (a kezdő és a befejező - azaz az átadás átvétel - időpontját min.

év/hónap bontásban);

- a szerződést kötő másik fél megnevezését;

- továbbá nyilatkozni kell arról, hogy a teljesítés az előírásoknak és a szerződésnek megfelelően történt-e.

Amennyiben a referenciaigazolás szerinti szerződés tárgya bővebb, mint a közbeszerzés tárgya, akkor a referenciaigazolásban meg kell adni a közbeszerzés tárgyára vonatkozó részösszeget /mennyiségi adatot/ műszaki tartalmat!

Ajánlatkérő elfogadja a konzorciumi megállapodás keretében teljesített referenciát is, ha

konzorciumi tagként saját hányadban kielégíti az előírt feltételt (kérjük emiatt az igazolásban adják meg a saját teljesítés mértékét százalékban is).

 Minimum alkalmassági követelmény:

Az eljárásban alkalmatlan az ajánlattevő, ha:

M1) az eljárást megindító felhívás megküldésétől visszafelé számított 5 évben nem rendelkezik sikeres műszaki átadás-átvétellel lezárult összesen legalább 2 db, egyenként minimum **nettó 15 millió Ft** ellenértékű **épület energetikai felújítási, korszerűsítési munkára** vonatkozó referenciával. A referencia elfogadható úgy is, hogy egy nagyobb projekt keretében végzett ilyen jellegű tevékenységet, ekkora értékben.

**15./ Az ajánlattételi határidő:** 2017. augusztus 01. (kedd) 09:00 órakor

**16./ Az ajánlat benyújtásának helye:** Kalocsa Város Önkormányzata

 6300 Kalocsa, Szent István király út 35. I. emelet

 Városüzemeltetési és Fejlesztési Osztály

 Kiss Erzsébet fejlesztési csoportvezető

**17./ Az ajánlattétel nyelve:** magyar

Idegen nyelvű dokumentumokkal együtt annak magyar fordítását is be kell nyújtani. Ajánlatkérő az ajánlattevő által készített felelős fordítást is elfogadja.

**18./ Az ajánlatok felbontásának helye:** **Helye:** Kalocsa Város Önkormányzata

1. Kalocsa, Szent István király út 35.

 I. em. 33. tárgyaló **Ideje:** 2017. augusztus 01. (kedd) 09:00 órától

Információk a jogosultakról és a bontási eljárásról: A bontási eljáráson részt vehet Ajánlatkérő, ajánlattevő, valamint az általuk meghívott személyek a Kbt. 68. § (3) bekezdése alapján. A bontási eljárásra a Kbt. 68. §-ában meghatározottak az irányadók.

**19./ Az ajánlati kötöttség minimális időtartama:** 60 nap a tárgyalás lezárásától kezdődően.

**20./ A tárgyalás lefolytatásának menete, alapvető szabályai:**

A tárgyalást Ajánlatkérő a Kbt. 115. §.-ban foglaltak alapján kerül lefolytatásra. Ajánlatkérő egyfordulós tárgyalást tervez, de szükség esetén többfordulós tárgyalást tart. Ajánlatkérő kizárólag az árról tárgyal. A tárgyalást megelőzően a Közbeszerzési Bizottság dönt az ajánlattevő(k) szerződés teljesítésére való alkalmasságáról vagy alkalmatlanságáról. Ajánlatkérő külön meghívót nem küld ki ajánlattevők részére. Azon ajánlattevők, amelyek alkalmatlanok a tárgyalásra nem kerülnek behívásra.

Ajánlatkérő valamennyi ajánlattevő egyidejű jelenlétében folytatja le a tárgyalást. A tárgyalásról jegyzőkönyv készül. A tárgyalás végén ajánlati kötöttség jön létre. A tárgyaláson az ajánlattevőket jognyilatkozat megtételére jogosult (a céginformációs szolgálat honlapján található cégjegyzéki adatok szerint cégjegyzési jogosultsággal rendelkező, vagy e személy(ek)től közokiratba vagy teljes bizonyító erejű magánokiratba foglalt meghatalmazással rendelkező) személyeknek kell képviselni. Amennyiben az ajánlattevő ajánlatát a tárgyalásos eljárás során nem módosítja, vagy a tárgyaláson nem vesz részt, vagy végleges ajánlatot nem nyújt be, akkor ajánlatkérő az ajánlattevő által benyújtott első ajánlatot tekinti ajánlattevő végleges, ajánlati kötöttséggel terhelt ajánlatának.

**Ajánlatkérő a tárgyaláson a Kbt. 62. § (4) bekezdésében foglaltaknak megfelelően jár el.**

**21./ A tárgyalás időpontja és helye:** 2017. augusztus 08. (kedd) 09:15 órakor

 **Helye:** Kalocsa Város Önkormányzata

1. Kalocsa, Szent István király út 35.

 I. em. 33. tárgyaló

**22./ Egyéb információk:**

**22.1**./Az ajánlatot (1 eredeti papíralapú + 2 db elektronikus adathordózón rögzített példányt) tartalmazó zárt csomagolásban kell csatolni. Az elektronikus formátumú példányon .pdf kiterjesztésben, az árazott költségvetést .xls és .pdf kiterjesztésben is szükséges rögzíteni.

Az ajánlat fedőlapján meg kell jelölni, hogy az az „Eredeti” példány. Amennyiben a papír alapon benyújtott „Eredeti” példány és az elektronikus formátumban benyújtott ajánlati példány között eltérés van, az ajánlatkérő a papír alapon benyújtott „Eredeti” példányt tekinti irányadónak.

Az ajánlatokat tartalmazó csomagon szerepeltetni kell legalább a következőket:

***„Kalocsa Város Óvodája és Bölcsődéje Bem Apó Utcai Tagóvodája épületének energetikai felújítási, korszerűsítési munkái”,,Az ajánlattételi határidő lejártáig felbontani tilos!”***

Postai kézbesítés esetén fel kell tüntetni a következő szöveget is ***„Iktatóban nem bontható fel azonnal a címzetthez továbbítandó”***

**22.2./** Irányadó idő: az eljárást megindító felhívásban megadott valamennyi határidő helyi, budapesti idő szerint értendő (www.pontosido.hu). A postán feladott ajánlatokat az ajánlatkérő csak akkor tekinti határidőn belül benyújtottnak, ha annak kézhezvételére a felhívásban megjelölt helyen, az ajánlattételi határidőig sor kerül. Az ajánlat, illetve az azzal kapcsolatos postai küldemények elvesztéséből eredő kockázat az ajánlattevőt terheli. Az ajánlattevőnek a dokumentációban meghatározott formai követelményeknek megfelelően kell ajánlatát elkészítenie és benyújtania.
**22.3**./ Ajánlatkérő biztosítja a hiánypótlás lehetőségét a Kbt. 69. § és 71. §-a szerint, figyelemmel a jelen felhívásban is meghatározottakra.
**22.4.**/ Az ajánlatok összeállításával és benyújtásával kapcsolatban felmerült összes költség - jogszerű elbírálás esetén – az ajánlattevőt terheli.
**22.5.**/ Ajánlattevő köteles csatolni ajánlatához a Kbt. 66. § (6) bekezdése szerinti nyilatkozatát, amelyben megjelöli

a) a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni, a teljesítés mértékétől függetlenül

b) az ezen részek tekintetében igénybe venni kívánt és az ajánlat benyújtásakor már ismert alvállalkozókat.

**22.6./** Az ajánlatnak tartalmaznia kell a felhívásban külön ki nem emelt egyéb nyilatkozatokat, igazolásokat és más dokumentumokat, melyeket az ajánlattételi dokumentáció előír.
**22.7.**/ Ahol ajánlatkérő valamely dokumentum benyújtását írja elő, a dokumentum egyszerű másolatban is benyújtható, kivéve a Kbt. 66. § (2) bekezdése szerinti nyilatkozatot.

**22.8.**/ Ajánlattevőnek csatolnia kell az ajánlatában másolatban az aláírási címpéldány(ai)t vagy aláírás-mintá(i)t annak igazolására, hogy az ajánlatot, illetőleg az abban szereplő nyilatkozatokat ajánlattevő, az alvállalkozó, valamint az alkalmasság igazolásában részt vevő gazdasági szereplő képviseletére jogosult személy írta alá. Folyamatban lévő cégbírósági változásbejegyzési eljárás esetén a cégbírósághoz benyújtott változásbejegyzési kérelem és annak érkeztetéséről a cégbíróság által megküldött igazolás [=ún.„e-tértivevény”, vagy digitális tértivevény és/vagy az „Informatikai vizsgálat eredménye” elnevezésű dokumentum 1-1 nyomtatott példányát, továbbá .xml file-ként nyomtatva a „Változásbejegyzési kérelem” elnevezésű dokumentum 1 nyomatott példánya (mellékletek nélkül)]. Meghatalmazotti képviselet esetén közokiratba vagy teljes bizonyító erejű magánokiratba foglalt meghatalmazást és a meghatalmazó aláírási címpéldányát egyszerű másolatban.
**22.9./** Közös ajánlattétel esetében csatolni kell a közös ajánlattevők által megkötött megállapodást vagy szándéknyilatkozatot, amely részletesen rendelkezik a felelősség, a képviselet és a feladatmegosztás, továbbá az ellenszolgáltatásból történő részesedés kérdéseiről, illetve közös ajánlattevőknek nyilatkozniuk kell arról, hogy a közös nyertességük esetén a szerződésben vállalt valamennyi kötelezettség teljesítéséért egyetemleges felelősséget vállalnak a megrendelővel szembeni felelősségért.
**22.10./** Az előírt alkalmassági követelményeknek a közös ajánlattevők együttesen is megfelelhetnek. Azon követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, az együttes megfelelés lehetősége értelmében elegendő, ha közülük egy felel meg.
**22.11./** Az előírt alkalmassági követelményeknek az ajánlattevők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében a részvételre jelentkező ezen szervezet erőforrására vagy arra is támaszkodik. A Kbt. 65. § (8) bekezdésben foglalt eset kivételével csatolni kell az ajánlatban a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt. A Kbt. 65. § (8) bekezdése szerint az a szervezet, amelynek adatait az ajánlattevő a gazdasági és pénzügyi alkalmasság igazolásához felhasználja, a Ptk. 6:419. §-ában foglaltak szerint kezesként felel az ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.
**22.12./** Az ajánlatban a Kbt. 66. § (4) bekezdése alapján az ajánlattevőnek nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.
**22.13/** Az ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja.
**22.14./** Jelen felhívásban nem szabályozott kérdésekben az ajánlattételi dokumentáció rendelkezései, valamint a közbeszerzésekről szóló 2015. évi CXLIII. törvény (Kbt.) az irányadó.
**22.15./** Ajánlatkérő felhívja a figyelmet a Kbt. 138. § (1)-(2) bekezdésére, amely szerint a szerződést a közbeszerzési eljárás alapján nyertes ajánlattevőként szerződő félnek, illetve közösen ajánlatot tevőknek kell teljesítenie. Építési beruházás esetén az alvállalkozói teljesítés összesített aránya nem haladhatja meg a szerződés értékének 65%-át. Az alvállalkozóknak a szerződés teljesítésében való részvétele arányát az határozza meg, hogy milyen arányban részesülnek a szerződés általános forgalmi adó nélkül számított ellenértékéből.

Az ajánlattevőként szerződő fél a teljesítéshez az alkalmasságának igazolásában részt vett szervezetet a 65. § (7) bekezdése szerint az eljárásban bemutatott kötelezettségvállalásnak megfelelően, valamint a 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha az ajánlattevő e szervezet vagy szakember nélkül vagy a helyette bevont új szervezettel vagy szakemberrel is megfelel - amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel - azoknak az alkalmassági követelményeknek, amelyeknek az ajánlattevőként szerződő fél a közbeszerzési eljárásban az adott szervezettel vagy szakemberrel együtt felelt meg.
**22.16./** Az ajánlatnak felolvasólapot kell tartalmaznia, amelyen feltüntetésre kerülnek a Kbt. 68. § (5) bekezdésében meghatározott információk (ajánlattevő neve, székhelye, értékelési szempontokra adott vállalások).
**22.17./** Ajánlatkérő a közbeszerzési dokumentációban és jelen felhívásban adja meg az ajánlathoz csatolni szükséges dokumentumok listáját.

**22.18./** Ajánlattevő köteles a Kbt. 67. §-a alapján ajánlatában a kizáró okok fenn nem állásáról, az alkalmassági követelményeknek való megfelelőségéről - a Kbt. 114. § (2) bekezdésére tekintettel - nyilatkozatot benyújtani. A 67. § (1) bekezdése szerinti nyilatkozatban az ajánlattevőnek a 62. § (1) bekezdés k) pont kb) alpontjára vonatkozóan a külön jogszabályban meghatározottak szerint kell a részletes adatokat megadnia (lásd kizáró okoknál előírtak).

**22.19./** Ajánlattevő köteles a Kbt. 67. § (4) bekezdés szerinti nyilatkozatát (lásd kizáró okoknál) az ajánlatban benyújtani.
**22.20./** Ajánlattevőnek kifejezett nyilatkozatot kell csatolnia ajánlatában, miszerint az eljárást megindító felhívás és a dokumentáció feltételeit és tartalmát elfogadja.
**22.21./** Ajánlattevőnek el kell készítenie és ajánlatának részeként be kell nyújtania az Ajánlatkérő által közreadott (közbeszerzési dokumentáció műszaki leírásában szereplő) árazatlan költségvetések beárazott példányát.
**22.22./** Ajánlattevőként szerződő félnek: 5 millió forint/káresemény mértékű, 20.000.000 forint/év limitmértékű, az adott építési beruházásra szóló, összkockázatú vagyon-és felelősségbiztosítással kell rendelkeznie, amely biztosítási kötvényt a nyertes ajánlattevőnek legkésőbb a szerződéskötéskor az Ajánlatkérő részére át kell adnia. Ajánlatkérő az összkockázatú vagyon-és felelősségbiztosításnak záradékot kell tartalmaznia, amely alapján a fedezet kiterjeszthető a teljesítés során igénybe vett alvállalkozókra, 36 hónapos szavatossági időre (004 záradék), Ajánlatkérő meglévő tulajdonában okozott károkra. Ajánlattevő köteles az ajánlatban az ajánlati dokumentációban megadott minta szerint nyilatkozatot csatolni. Közös ajánlattevők esetén elegendő, ha csak az egyik ajánlattevő nyújt be nyilatkozatot.
**22.23./** A műszaki leírásban és a költségvetésben azon termékek, áruk esetén, amelyek konkrét termék vagy márka megjelölést tartalmaznak, elfogadható az azzal egyenértékű termék vagy áru megajánlása is, de ezt fel kell tüntetni az ajánlatban minden esetben a konkrét termék, vagy márka megjelölésével, ellenkező esetben (megjelölés hiányában) a műszaki leírásban és költségvetésben megjelölt konkrét termék és márka szerinti megajánlásnak tekintendő.

**22.24**./ Az ajánlati dokumentáció elválaszthatatlan részét képezik a mellékelten átadott következő dokumentumok:

* Egységes szerkezetbe foglalt árazatlan költségvetés
* Kivitelezési tervdokumentáció

Ajánlatot adni, vállalkozni a dokumentációban meghatározott munkák teljes körű meg­valósítására kell (az OTÉK, az MSZ, a hatósági előírások és a hatályos jogszabályok, valamint az ajánlatkérőre vonatkozó jogszabályok betartásával), beleértve az esetlege­sen szükségessé váló engedélyek beszerzését.

Az ajánlatot az ajánlatkérő által kiadott, a dokumentáció részét képező tervek és a költségvetési kiírásában szereplő adatok alapján kell elkészíteni; mennyiségi kifogást, többletmunka igényt ajánlatkérő utólag nem fogad el.

Ajánlatkérő hangsúlyozza, hogy ahol a dokumentációban gyártóra és/vagy típusra való hivatkozás található, ez csak a tárgy jellegének, minőségének egyértelmű meg­határozása érdekében történt; ajánlattevő ajánlatában bármely más olyan eszközt szerepeltethet, amely az adott funkciónak megfelel, és a megnevezettel egyenérté­kű. Ajánlatkérő az ajánlattevő által készített egyenértékűségi bizonyítási anyagot a kiviteli tervek tervezőjével ellenőrizteti és dönt annak elfogadhatóságáról, figyelembe véve a pályázati kiírás műszaki leírásában foglaltakat is.

Ugyanakkor az ajánlatkérő igényli, hogy a tervben szereplő valamennyi megadott gyártótól vagy típustól való eltérést külön lapon is szerepeltetnie kell, megadva minden olyan jellemzőt gyártó által adott adatszolgáltatással, amellyel bizonyítani tudja az egyenértékűséget.

A külön lapo(ka)t akkor is el kell készíteni, ha a tervek szerinti berendezések, eszközök, anyagok és megoldások kerülnek beárazásra és beépítésre. Ekkor a következő megjegyzéssel kell ellátni az oldalt: „A tervektől eltérő megoldást, berendezést és anyagokat nem ajánlottunk meg. A kivitelezési ajánlat a kiviteli tervekben előírtakra vonatkozik.”

**22.25./** Ajánlattevőnek tájékozódnia kell a munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítés során meg kell felelni. A dokumentáció tartalmazza azoknak a szervezeteknek (hatóságoknak) a nevét és címét (elérhetőségét), amelyektől az ajánlattevő megfelelő tájékoztatást kaphat.
**22.26./** Ajánlatkérő az alkalmasság megállapításához szükséges beszámoló és az abból származtatható adatokat - annak szükségessége esetén - a Magyar Nemzeti Banknak az üzleti év fordulónapján érvényes hivatalos deviza középárfolyama alapján számítja át magyar forintra. A referenciák esetében a teljesítés napján érvényes MNB hivatalos deviza középárfolyammal számol ajánlatkérő az átváltásnál. Ajánlattevő átszámítás esetén köteles nyilatkozat formájában közölni az alkalmazott árfolyamot az ajánlatban.
**22.27./** Amennyiben ajánlattevő a műszaki tartalom alapján arra a következtetésre jut, hogy a tervek alapján számított mennyiségek vagy darabszámok eltérnek az Ajánlatkérő által közzétett árazatlan költségvetésben foglaltaktól vagy abban nem szerepelnek, úgy köteles arra kiegészítő tájékoztatás keretében rákérdezni, illetve észrevételezni. Amennyiben Ajánlatkérő ez utóbbi észrevételt helybenhagyja, úgy az Ajánlatkérő által közölt mennyiséggel vagy darabszámmal (adott esetben tartalommal) kell a már közzétett árazatlan költségvetés meghatározott tételét vagy tételeit beárazni, a vonatkozó költségvetési tétel(ek) módosítása nélkül. Mindezek alapján ez utóbbi költségvetési pontosítások (a tervek és az árazatlan költségvetés közötti esetleges ellentét feloldásai) nem minősülnek a közbeszerzési dokumentáció módosításának. Amennyiben a kiadott dokumentáció és az árazatlan költségvetés, illetve műszaki leírás között eltérések vannak és erre ajánlattevő nem kérdezett rá vagy Ajánlatkérő a választ nem köteles már megadni, úgy minden esetben a műszaki tervek számítanak irányadónak.
**22.28./** Ajánlattevőknek ajánlatukat a műszaki leírás, a konszignáció és a közbeszerzési eljárás iratanyaga alapján, az ajánlati árat alátámasztó tételes költségvetést kell becsatolnia az ajánlatban.
**22.27./** Ajánlatkérő árazatlan költségvetést is az ajánlattevő rendelkezésére bocsát, és ezt kéri az ajánlat részeként beárazni, megtartva a költségvetés sorrendjét. Amennyiben az ajánlattevő a költségvetésben átírást, javítást, bármi egyéb módosítást eszközöl, ajánlatkérő az ajánlatot érvénytelennek nyilvánítja, kivéve, ha az ajánlattevő valamilyen tekintetben a Kbt-vel összhangban műszakilag egyenértékű megajánlást kíván tenni, mely esetben az ezzel érintett költségvetési tétel/tételek mellett/mögött köteles konkrétan feltüntetni a műszakilag egyenértékű megajánlásának pontos anyag/termék/stb. megnevezését. A dokumentáció mellékletét képező költségvetést kitöltve, elektronikus formátumban (CD/DVD) xls. kiterjesztésben és pdf. kiterjesztésben és nyomtatva is az ajánlathoz csatolni kell. A szakmai ajánlat összeállítására és azon belül az árazott költségvetés(ek) elkészítésére vonatkozó részletes előírásokat a dokumentáció tartalmazza.
**22.28./** Ajánlattevőnek ajánlatában nyilatkoznia kell, hogy nyertessége esetén a szerződéskötés időpontjáig gondoskodik a megvalósításhoz szükséges szakági felelős műszaki vezetők magyarországi kamarai nyilvántartásba vételéről, az erről szóló kamarai igazolást ajánlatkérő rendelkezésére bocsátja a szerződéskötés időpontjáig. A felelős műszaki vezetők tekintetében az építési műszaki ellenőri, valamint a felelős műszaki vezetői szakmagyakorlási jogosultság részletes szabályairól szóló 266/2013. (VII.11.) Korm. rendelet rendelkezései irányadóak, valamint tájékoztatja ajánlattevőket, hogy Magyar Mérnöki Kamara illetékes a regisztráció vonatkozásában, további információ e szervezetektől szerezhető be.
**22.29./** Az Ajánlattevőnek és az ajánlatban megjelölt, építési munkát végző szervezeteknek ajánlatkérő előírja, hogy az Étv. szerinti építőipari kivitelezési tevékenységet végzők névjegyzékében szereplés követelményét- a szerződéskötés időpontjáig-, illetve nem Magyarországon letelepedett gazdasági szereplők esetén a letelepedés szerinti ország nyilvántartásában szereplés követelményét (feltéve, hogy a letelepedés szerinti ország joga előírja).
**22.30./** Ajánlatkérő rögzíti, hogy jelen beruházás esetében legfeljebb 5 % mértékű tartalékkeretet kíván meghatározni. A tartalékkeret pontos mértéke a beérkezett ajánlatok alapján kerül meghatározásra a rendelkezésre álló fedezet mértékének figyelembe vételével. Ajánlatkérő felhívja figyelmet, hogy fenntartja a jogot, hogy a rendelkezésre álló fedezet alapján dönt, hogy a tartalékkeret összege teljes egészében (5%) kerüljön lekötésre, vagy részösszeg kerüljön meghatározásra, vagy tartalékkeret nélkül kerüljön megkötésre a szerződés.
**22.31./** Üzleti titok: A gazdasági szereplő az ajánlatban, hiánypótlásban, valamint a Kbt. 72. § szerinti indokolásban elkülönített módon elhelyezett, üzleti titkot (ideértve a védett ismeretet is) [Ptk. 2:47. §] tartalmazó iratok nyilvánosságra hozatalát megtilthatja. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

**22.32./**Ajánlatkérő előírja, hogy a benyújtásra kerülő ajánlatok egyértelműen tartalmazzák az előírt dokumentumokat és nyilatkozatokat. Ajánlatkérő nem veszi figyelembe az egységes európai közbeszerzési dokumentumban foglalt nyilatkozatot.

**22.33./** A felkért Ajánlattevők közösen ajánlatot nem tehetnek.

**23./ Az ajánlati felhívás megküldésének időpontja:** 2017. július 21.